ใครที่มองหาอาหาร สไตล์พื้นบ้าน รสชาดดั่งเดิมแบบชาวใต้แท้ๆ แนะนำร้านนี้เลย

การเดินทางมาร้านนี้จะต้องนั่งเรือผ่านป่าโกงกางเข้ามา ประมาณ 10 นาที เพราะที่ร้านนี่มีกระชังปลาของตัวเองด้วย จึงเป็นเหมือนแพอยู่ในน้ำ ปลาที่นี่จึงไม่คาว ไม่มีกลิ่นดิน เพราะไม่ใช่กระชังน้ำขัง แต่เลี้ยงโดยอาศัยน้ำขึ้นลงจากทะเลจริงๆ

สำหรับเมนูปลาทะเลที่นี่ สดจริง อะไรจริง เพราะจับกันสดๆที่กระชังหน้าร้านเลยทีเดียว เราสั่งกระพงขาวมา ตัวใหญ่มาก สามารถแบ่งทำได้ถึง 2 เมนู คือ ทอดน้ำปลา และ แกงส้มใส่ออกดิบ หรือต้นบอนซึ่งหาทานยากมากๆแล้ว และรสชาดจัดมาก เผ็ดร้อนสไตล์แกงส้มใต้แท้ๆเลย

กุ้งทอดซอสมะขาม ใช้กุ้งขาวตัวโต เมนูนี้ขายเป็นกิโลคะ ตามน้ำหนักกุ้ง 

ยำส่าหร่ายเขากวาง รสจัดจ้าน ใช้พริกขี้หนูสวนแท้ๆในการปรุง ทำให้ทั้งหอม ทั้งเผ็ดได้ใจสุดๆ

สำหรับบรรยากาศร้าน มะหญิงบอกว่าควรมาช่วงก่อน 4 โมงเย็นขณะนั่งเรือผ่านป่าโกงกางมาและที่ร้านจะบรรยากาศดีมาก แต่เราไปซะเกือบทุ่ม มืดตือไม่เห็นอะไรเลย

ร้านนี้ไม่รับลูกค้าเหมาทัวร์ เพราะฉนั้นถ้าใครชอบทานข้าว แบบสบายๆ เงียบๆ แนะนำเลยค่ะ